கேள்வி: ஜெசிக்கா யூட் பற்றி விளக்கவும்.
பதில்: File:Jessica Jude.png ஜெசிக்கா யூட் (Jessica Judes; பிறப்பு: 08.12.1999), யாழ்ப்பாணம் வல்வெட்டித்துறை சேர்ந்த இளம் பாடகி ஆவார். தற்பொழுது கனடா வசித்து வருகின்றார். இவரின் தந்தை யூட் சூசைதாசன். சென்னையில் நடைபெற்ற விஜய் தொலைக்காட்சி சூப்பர் சிங்கர் இன் இறுதிச் சுற்று பாட்டுப் போட்டியில் இரண்டாம் இடத்தைப் பெற்றவர். தனக்குப் பரிசாகக் கிடைத்த ஒரு கிலோ தங்கத்தைத் தமிழ் நாட்டிலுள்ள ஆதரவற்ற சிறுவர்களுக்கும், வன்னியில் போரினால் பாதிக்கப்பட்ட சிறுவர்களுக்கும் அன்பளிப்பாகத் தருவதாக அறிவித்து உள்ளார். ஜெசிக்கா, இறுதிச் சுற்றில் 'விடைகொடு எங்கள் நாடே' என்ற பாடலை, 'தோல்வி நிலையென நினைத்து' என்ற பாடலுடன் இணைத்துப் பாடினார். ''இது போன்ற போட்டியில் வெற்றி பெறுவதை விட எங்கள் மக்களின் வலிகளைப் பதிவு செய்ததையே வெற்றியாகக் கருதுகிறேன்'' என்றார் ஜெசிக்கா. ஞானம் எழுதி அக்னி கணேஸ் இசையமைத்துள்ள சரவணப்பொய்கை என்ற பாடலைச் சென்னையில் உள்ள ஒலிப்பதிவுக் கூடத்தில் பாடியுள்ளதன் மூலம் தொழில்முறைப் பாடகியாகவும் ஜெசிகா யூட் உருவாகியுள்ளார் .